
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2006 M. BALANDŽIO 27 D. SPRENDIMO NR. T-108 DALINIO PAKEITIMO

2008 m. sausio 24 d. Nr. T-15
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr.91-2832) 11 str. 2 d. ir atsižvelgdama į asociacijos Šakių rajono sutrikusios psichikos žmonių globos bendrijos 2007 m. gruodžio 19 d. prašymą, nusprendžia:


1. Iš dalies pakeisti savivaldybės tarybos 2006 m. balandžio 27 d. sprendimą Nr. T-108 „Dėl negyvenamosios patalpos, esančiose Šakiuose, Bažnyčios g. 37, perdavimo laikinai neatlygintinai valdyti ir naudotis“, pirmąjį sprendimo punktą išdėstant nauja redakcija:


„1. Perduoti asociacijai Šakių rajono sutrikusios psichikos žmonių globos bendrijai laikinai neatlygintinai valdyti ir naudotis pagal panaudos sutartį penkeriems metams savivaldybei nuosavybės teise priklausančią ir šiuo metu savivaldybės administracijos patikėjimo teise valdomą 23,67 kv. m ploto negyvenamąją patalpą, esančią Šakiuose, Bažnyčios g. 37 (nekilnojamojo turto kadastrinių matavimų byloje Nr. 84/217 pastatas pažymėtas šifru 1B2/p, unikalus pastato Nr.8490-0000-1015, patalpų indeksai - 1-2, 1-14),  leidžiant naudotis 5,48 kv. m bendro naudojimo patalpų (patalpų indeksai – 1-7, 1-8, 1-15, 1-16, 1-17), asociacijos Šakių rajono sutrikusios psichikos žmonių globos bendrijos įstatuose šiuo metu numatytoms funkcijoms vykdyti.“


2. Įgalioti savivaldybės administracijos direktorių pasirašyti susitarimą dėl savivaldybės turto panaudos sutarties Nr. 1D-8, sudarytos 2006 m. gegužės 19 d., pakeitimo ir perdavimo-priėmimo aktą.

